แต่หนูไม่มีอาการปวดท้อง แล้วก็ไม่มีตุ่มอะไรออกมาจากกรูทวารนะคะ แต่วันนั้นอุจจาระแข็งแล้วรู้สึกมันบาดรูทวารอยู่ๆก็มีเลือดไหลออกมาหยด 2 หยด พออึเสร็จมันก็ไม่ไหล พอหลังจากที่เคยไหลพออึก็เป็นแบบนี้ตลอด แต่มันจะเป็นเวลาที่อึแข็ง เป็นมาหลายวันแล้วแต่ไม่มีอาการปวดท้อง แต่ตัวหนูเป็นคนอุจจาระทุกวันนะคะอยากได้คำแนะนำจากคุณว่าหนูต้องทำยังไง เป็นคนกลัวเลือดพอเห็นแล้วมันหดหู่ใจแปลกๆ
สวัสดีค่ะ การมีอุจจาระเป็นเลือด อาจมีสาเหตุจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรแนะนำว่าถ้ายังมีเลือดออกมาทุกครั้งที่ถ่าย เจ็บปวดเวลาถ่ายมาก ควรไปพบแพทย์เพื่อตรวจเพิ่มเติมการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป